Tonkhe timoti letihamba emigwaceni yesive kumele kuvusetelwe emalayisensi ato njalo ngemnyaka. Kungumsebenti wemnikati wemoti kwenta siciniseko sekutsi ilayisensi yemoti iyavusetelwa njalo ngemnyaka. Kwehluleka kuvusetela ilayisensi yemoti kutawuba nesijeziso.
Kunesikhatsi sebubele semalanga langu-21 sebanikati betimoti labangakavuseteli emalayisensi etimoti tabo lasaphelelwe sikhatsi. Sikhatsi sebubele sibalwa kusukela ekupheleni kwesikhatsi sediski yelayisensi lekhona. Kuvusetelwa kwelayisensi kumele kwentiwe kusiphatsimandla sekubhalisa lapho kubhaliswa khona ilayisensi yemoti.
Letsa matisi wakho nencwadzi yesatiso.
Khokha imali yekuhlolwa kwemoti lebekiwe kusatiso.
Sicelo sisetjentwa ngalelo langa.